Radiograffeg a Delweddu Diagnostig (BSc) - Astudio - Prifysgol Caerdydd
Maes pwnc: Radiograffeg
Yn ôl y Complete University Guide 2021 (*fel sefydliad sy'n cynnig Radiograffeg Ddiagnostig a Delweddu o dan y categori Technoleg Feddygol).
Gan gynnwys ystafell pelydr-x diagnostig weithredol a stafell gwylio delweddau.
Dysgu ystod ehangach o sgiliau
Yn ystod eich blwyddyn olaf byddwch yn dysgu i ganwleiddio, sef sgìl clinigol gwerthfawr nad yw'n cael ei addysgu mewn llawer o sefydliadau.
Mae ein rhaglen radiograffeg ddiagnostig a delweddu llawn amser, tair blynedd o hyd, wedi'i hachredu gan Gyngor y Proffesiynau Iechyd a Gofal a Chymdeithas a Choleg y Radiograffwyr, ac mae'r sgiliau y byddwch yn eu hennill yn drosglwyddadwy i holl sefydliadau'r GIG ac yn cael eu cydnabod dramor. Bydd hyn yn eich helpu i ddatblygu'r sgiliau sy'n angenrheidiol i ddod yn radiograffydd diagnostig cymwysedig sy'n rhagweithiol ac yn ymatebol i gyd-destun radiograffeg glinigol sy'n newid yn gyflym.
Mae radiograffwyr diagnostig yn aelodau allweddol o'r tîm gofal iechyd sy'n gweithio'n agos gyda meddygon a gweithwyr gofal iechyd proffesiynol eraill i ddarparu gofal personol a chefnogol i bobl o bob oedran. Maent yn gweithredu amrywiaeth eang o offer delweddu sydd ar gael mewn ymarfer meddygol modern gan gynnwys tomograffeg cyfrifiadurol, delweddu atseiniol magnetig, delweddu uwchsain ac offer pelydr-X.
Fel radiograffydd diagnostig, byddwch yn gyfrifol am ddarparu gofal cynhwysfawr i gleifion sy'n amrywio o blant newydd anedig i'r henoed. Byddwch yn cynhyrchu ac yn dehongli delweddau i'w defnyddio wrth roi diagnosis o anaf ac afiechyd. Erbyn diwedd y rhaglen bydd gennych wybodaeth drylwyr o agweddau proffesiynol a chlinigol ar radiograffeg ddiagnostig, gan gynnwys yr ystod eang o dechnolegau delweddu a ddefnyddir ar hyn o bryd.
Rydym yn cynnig cymysgedd integredig o astudio yn y Brifysgol a lleoliadau ymarfer mewn sefyllfa glinigol Rydym yn cydweithio â sefydliadau'r GIG ar draws De a Gorllewin Cymru er mwyn eich gwneud yn gystadleuol yn y farchnad gyflogaeth ar ôl cymhwyso.
Cewch gefnogaeth academaidd agos gan diwtoriaid personol profiadol ac yn cael eich addysgu a'ch cefnogi gan staff profiadol wrth rannu syniadau o fewn dosbarth clos. Byddwch hefyd yn elwa o leoliadau a gefnogir gan ddarlithwyr clinigol radiograffeg profiadol. Bydd proffil amrywiol o brofiadau ar leoliadau a gynhelir ar adegau addas yn ystod tair blynedd y rhaglen yn eich galluogi i gyfuno damcaniaethau academaidd ag ymarfer, a chael cipolwg ar y cyfleoedd amrywiol o ran cyflogaeth sydd ar gael ar ôl i chi gymhwyso.
Byddwch yn cael y cyfle i gynnal prosiect ymchwil gwreiddiol a fydd yn ffrwyth llafur eich tair blynedd o astudio. Nod yr astudiaeth ymchwil yw rhoi'r sgiliau angenrheidiol i chi allu datblygu'n broffesiynol yn barhaus ac ymarfer ar sail tystiolaeth.
Nod y rhaglen yw creu radiograffwyr diagnostig sydd:
yn gallu trosglwyddo gwybodaeth a sgiliau ar draws gwahanol amgylcheddau dysgu gan roi pobl wrth wraidd eu hymarfer wrth weithio mewn fframwaith moesol a moesegol.
BBB-BBC. Rhaid cynnwys gradd B mewn Bioleg, Cemeg, Ffiseg neu Seicoleg.
31-30 yn gyffredinol neu 665-655 mewn 3 phwnc Lefel Uwch. Rhaid cynnwys gradd 6 mewn Bioleg, Cemeg, Ffiseg neu Seicoleg Lefel Uwch.
- pedwar TGAU ar radd C/4. Rhaid cynnwys Mathemateg, a dwy wyddoniaeth (o Fioleg, Cemeg, a Ffiseg), neu gymwysterau cyfatebol (pwnc a gradd).
Rhaid i chi fodloni gofynion y Gymdeithas a Choleg y Radiograffwyr o ran iechyd da a chymeriad ac addasrwydd i ymarfer. I wneud hyn, bydd angen i chi ddarparu datganiad o gymeriad, yn ogystal â'ch geirda UCAS.
Cyn dechrau eich cwrs, bydd hefyd angen i chi lenwi holiadur iechyd galwedigaethol, mynd i unrhyw apwyntiadau dilynol, a chael yr holl frechiadau sydd eu hangen i ymgymryd â lleoliadau clinigol yn ddiogel
Er mwyn eich cefnogi wrth ddysgu anatomeg, bydd myfyrwyr yn gallu llogi set o esgyrn artiffisial maint go iawn wedi'u modelu ar rai dynol mewn blwch storio y gellir ei gloi ar gyfer blwyddyn gyntaf y rhaglen. Caiff sgerbydau eu llogi rhwng pâr o fyfyrwyr am £30 y sgerbwd.
Mae'n ofynnol i ymgeiswyr dalu costau cael tystysgrif fanwl gan y Gwasanaeth Datgelu a Gwahardd (DBS)
Mae'r rhaglen yn fodiwlaidd o ran fformat ac mae pob lefel astudio yn cynnwys modiwlau academaidd a chlinigol. Mae pob lefel academaidd yn cynnwys 120 credyd ac mae angen cwblhau 360 credyd yn llwyddiannus i gael y radd derfynol. Mae gan Lefel 4 (blwyddyn 1) a 5 (blwyddyn 2) 4 modiwl 30 credyd ac mae gan Lefel 6, 2 fodiwl 30 credyd, 1 modiwl 20 credyd ac 1 un modiwl 40 credyd. Dim ond lefelau 5 a 6 sy'n cyfrannu at ddosbarthiad cyffredinol y dyfarniad. Mae'n ofynnol i fyfyrwyr gyflawni pob lefel astudio er mwyn symud ymlaen i'r lefel nesaf.
Mae pob blwyddyn academaidd yn cynnwys blociau academaidd a chlinigol sy'n amrywio yn dibynnu ar lefel yr astudiaeth. Mae presenoldeb myfyrwyr ym mhob sesiwn yn orfodol ar gyfer blociau academaidd a chlinigol.
Ymarfer Proffesiynol a Gofal Cleifion, Ymarfer Delweddu, Technoleg Delweddu ac Ymarfer Clinigol un yw'r pynciau a astudir ym Mlwyddyn Un.
Bydd y pynciau hyn yn eich cyflwyno i sail ddamcaniaethol ymarfer radiograffeg ddiagnostig ac yn cynnwys ymddygiadau ac ymarfer proffesiynol, gwyddorau delweddu ac ymbelydredd, darparu gofal ac anatomeg sy'n canolbwyntio ar y claf a thechnegau sy'n gysylltiedig â delweddu rhagamcanol o'r system ysgerbydol, y frest a'r abdomen. Byddwch yn ymgymryd â lleoliadau clinigol estynedig i gynorthwyo'r broses o gymhwyso theori i ymarfer.
Bydd myfyrwyr yn cael y cyfle i ddatblygu gwybodaeth am broffesiynau eraill a bod yn sail i'r gwaith tîm amlddisgyblaethol sy'n hanfodol mewn ymarfer clinigol.
Bydd cyfleoedd i ddatblygu ymwybyddiaeth o'ch proffesiwn eich hun a gweithwyr proffesiynol eraill sy'n cefnogi taith y claf yn cael eu cyflwyno ym mlwyddyn un trwy addysg ryngbroffesiynol.
Byddwch yn gweithio mewn grŵp o fyfyrwyr o'ch rhaglen eich hun i ddatblygu eich dealltwriaeth o rôl y radiograffydd diagnostig a'i rhannu fel poster gyda myfyrwyr o raglenni eraill yn Ysgol y Gwyddorau Gofal Iechyd.
Professional Practice and Patient Care in Radiography HC1223 30 Credydau
Imaging Technology HC1224 30 Credydau
Practice of Imaging HC1225 30 Credydau
Clinical 1 HC1226 30 Credydau
Mae blwyddyn dau yn datblygu ac yn ategu'r sgiliau radiograffig a'r wybodaeth a enillwyd ar lefel 4 gyda modiwlau mewn Dulliau Delweddu ac Ymchwil, Ymarfer Radiograffig Gwell, Delweddu Radiolegol ac Anatomeg ac Ymarfer Clinigol dau.
Cewch eich cyflwyno i ystod eang o dechnolegau delweddu a ddefnyddir heddiw, ac yn dysgu egwyddorion sylfaenol gwaith ymchwil a dadansoddi data.
Bydd dysgu parhaus yn seiliedig ar ymarfer yn darparu dysgu trwy brofiad mewn amrywiaeth o leoliadau gan eich hwyluso i ddatblygu sgiliau trosglwyddadwy. Byddwch yn cymryd rhan yn y broses o gynnal ymchwil foesegol ym maes radiograffeg ddiagnostig ac yn datblygu sgiliau gwerthuso beirniadol i werthuso cysyniadau o arfer gorau a gofal ar sail tystiolaeth.
Bydd cymryd rhan bellach mewn addysg ryngbroffesiynol (IPE) yn annog dealltwriaeth o lwybr y claf a rôl y radiograffydd ar y llwybr hwnnw. Bydd addysg ryngbroffesiynol yn rhoi cyfleoedd i chi weithio gyda myfyrwyr Ysgol y Gwyddorau Gofal Iechyd o raglenni eraill, gan ddatblygu eich dealltwriaeth o waith tîm a chyfathrebu yn yr amgylchedd gofal iechyd amlddisgyblaethol.
Bydd grwpiau'n cynnwys myfyrwyr o dri phroffesiwn gwahanol yn Ysgol y Gwyddorau Gofal Iechyd. Drwy ddefnyddio dysgu ar sail ymholiadau, byddant yn archwilio sefyllfaoedd go iawn lle gweithir mewn tîm trwy ymarfer.
Imaging Modalities and Research HC2225 30 Credydau
Enhanced Radiographic Practice 1 HC2226 30 Credydau
Clinical Practice 2 HC2228 30 Credydau
Mae blwyddyn tri yn canolbwyntio ar wella'r sgiliau a'r wybodaeth yr ydych eisoes wedi'u caffael trwy eich annog i ddadansoddi a gwerthuso'n feirniadol, dangos ymdeimlad o farn a chymhwyso'r broses o wneud penderfyniadau i ystod eang o sefyllfaoedd clinigol cymhleth.
Bydd rheoli prosiect ymchwil yn atgyfnerthu'r sgiliau allweddol sy'n hanfodol ar gyfer ymarfer sy'n seiliedig ar dystiolaeth. Byddwch yn parhau i ddatblygu eich sgiliau dadansoddol i herio rhagdybiaethau ac integreiddio cysyniadau lluosog i gyfiawnhau penderfyniadau clinigol
Byddwch yn datblygu, trwy ymarfer myfyriol, y gallu i werthuso'ch sgiliau gwneud penderfyniadau ac addasu eich ymarfer wrth reoli defnyddwyr gwasanaeth sydd â chyflyrau cymhleth ac aml-batholegau. Bydd pwyslais ar baratoi ar gyfer y swyddi y bydd gennych cyn bo hir, gan ystyried cyfrifoldebau ehangach fel iechyd y cyhoedd, datblygiad proffesiynol parhaus, ymarfer clinigol uwch, ymestyn rôl, rheoli ac arwain a datblygu gwasanaeth.
Gan adeiladu ar yr addysg ryngbroffesiynol a gafwyd ym mlwyddyn un a dau, cewch y cyfle i ddatblygu eich maes arbenigol eich hun, fel yr amlinellir yn y llawlyfr IPE, lle byddwch yn gallu ymgysylltu â myfyrwyr yn yr Ysgol a/neu y tu hwnt i ddatblygu dealltwriaeth, arweinyddiaeth, rheolaeth a gwytnwch wrth weithio mewn tîm aml-broffesiynol.
Enhanced Practice 2 HC3301 20 Credydau
Complex Care in Radiography HC3302 30 Credydau
Research HC3303 30 Credydau
Clinical 3 HC3304 40 Credydau
Cynlluniwyd y rhaglen i ganolbwyntio ar y berthynas integredig rhwng yr holl bynciau gyda ffocws allweddol ar gymhwyso theori i ymarfer radiograffeg ddiagnostig ym mhob modiwl.
Oherwydd natur ymarferol radiograffeg ddiagnostig, mae'r rhaglen wedi'i strwythuro gyda rhaniad sydd bron yn gyfartal, rhwng amser academaidd a phrofiad clinigol dros y 3 blynedd, er mwyn eich galluogi i integreiddio theori i ymarfer clinigol yn ymarferol.
Defnyddir dulliau dysgu ac addysgu amrywiol drwy gydol y cyrsiau i adlewyrchu cynnwys y modiwl, gwybodaeth y myfyrwyr sy'n datblygu a'u harbenigedd sy'n tyfu. Mae gan bob modiwl strwythur dysgu ac addysg ffurfiol sy'n defnyddio amrywiaeth o ddarlithoedd ffurfiol, tiwtorialau, gweithdai a sesiynau sgiliau ymarferol. Bydd ffocws ar astudio dan arweiniad ac astudio hunan-gyfeiriedig er mwyn ein galluogi i ddatblygu dull dysgu sy'n canolbwyntio ar y myfyriwr.
Bydd gweithdai ymarferol sy'n defnyddio'r ystafell Delweddu Radiograffeg a meddalwedd efelychu delweddau yn eich helpu i ddatblygu sgiliau ac atgyfnerthu'ch dysgu.
Darperir cyfleoedd i glywed yn uniongyrchol gan ddefnyddwyr gwasanaeth a gofalwyr trwy gydol eich astudiaeth er mwyn eich galluogi i ddeall profiadau o safbwynt y rhai sydd â mewnwelediad personol. Bydd hyn yn helpu i ddatblygu eich ymarfer proffesiynol.
Yn unol â'r amgylchedd clinigol proffesiynol, gosodir pwyslais mawr ar weithio mewn tîm amlddisgyblaethol. Mae cyfleoedd wedi'u hymgorffori ym mhob un o'r 3 blynedd ar gyfer addysg a rennir a rhyngbroffesiynol a chewch y cyfle i ymgysylltu â myfyrwyr o amrywiaeth o ddisgyblaethau gofal iechyd eraill.
Mae'r rhaglen hon yn cynnig elfennau o ddarpariaeth trwy gyfrwng y Gymraeg os ydych yn siarad Cymraeg. Cewch gyfle i gael tiwtor personol sy'n siarad Cymraeg a chael eich cyfarfodydd tiwtor personol wedi'u cynnal trwy gyfrwng y Gymraeg. Gallwch ofyn am leoliadau clinigol Cymraeg eu hiaith a byddwch hefyd yn gallu cyflwyno gwaith cwrs, cael adborth a chyflwyno aseiniadau crynodol yn Gymraeg.
Bydd gennych diwtor personol trwy gydol eich astudiaethau a byddwch yn cael cyfarfodydd rheolaidd. Bydd yn rhoi cefnogaeth fugeiliol ac arweiniad academaidd trwy gydol y rhaglen. Yn ogystal â hyn, bydd gennych oruchwyliwr academaidd a fydd yn eich cefnogi wrth i chi ddatblygu eich prosiect ymchwil.
Ar leoliad cewch gefnogaeth gan staff clinigol adrannol, addysgwyr ymarfer a darlithwyr clinigol.
Darperir cefnogaeth ychwanegol gan y ganolfan Cefnogi Myfyrwyr i roi cyngor ac arweiniad, cymorth ariannol, cwnsela a chymorth lles, cymorth i bobl anabl a chefnogi myfyrwyr rhyngwladol. Gellir cael rhagor o gefnogaeth trwy'r gwasanaeth Cynghori Myfyrwyr yn Undeb y Myfyrwyr gan gynnwys cyngor annibynnol ar weithdrefnau'r brifysgol ac eiriolaeth. Yna gall y Gwasanaeth Datblygu Sgiliau a'r llyfrgell gynnig arweiniad a hyfforddiant ar gyfer pob agwedd ar fywyd academaidd a datblygu sgiliau.
Byddwch yn cael goruchwyliwr academaidd i'ch arwain a'ch cynghori wrth i chi gynnal eich astudiaeth ymchwil.
Bydd gennych fynediad, trwy'r Amgylchedd Dysgu Rhithwir Dysgu Canolog, at ddeunydd amlgyfrwng perthnasol gan gynnwys cyflwyniadau, taflenni darlithoedd, recordiadau darlith, llyfryddiaethau, dolenni pellach, ymarferion electronig a fforymau trafod. Mae'r amgylchedd dysgu rhithwir, sydd ar gael trwy ddyfeisiau bwrdd gwaith a symudol, yn eich galluogi i gael mynediad at adnoddau electronig o unrhyw le. Mae labordai cyfrifiadurol pwrpasol, ystafelloedd astudio i fyfyrwyr, rhwydweithiau WiFi ledled y campws, cyfleusterau argraffu a llyfrgell Gofal Iechyd bwrpasol ar gael drwy gydol y flwyddyn. Mae staff ar gael ar y safle i'ch cynorthwyo a rhoi cefnogaeth a chyngor.Bydd gennych fynediad unigol at feddalwedd efelychu delweddau diagnostig pwrpasol, sydd ar gael ar unrhyw ddyfais Windows, sy'n eich galluogi i ymarfer ac ymgymryd â thasgau hunanddysgu neu dasgau dan gyfarwyddyd tiwtoriaid, mor aml ag y bydd ei angen ar gyfer eich anghenion dysgu eich hun, naill ai yn eich amser eich hun neu yn ystod amser hunanastudio.
Cymhwyswch y wybodaeth a'r sgiliau craidd sy'n gysylltiedig ag ymarfer radiograffeg a delweddu diagnostig yn ddiogel ac yn effeithiol gan roi sylw dyledus i agweddau moesegol, cymdeithasol, gwleidyddol a chyfreithiol gofal.
Cymhwyswch wybodaeth a sgiliau craidd at ymarfer radiograffig awtonomaidd yn feirniadol fel y diffiniwyd gan Safonau Medrusrwydd HCPC (Radiograffwyr) (2013).
Gwerthuswch dystiolaeth ymchwil yn systematig gan gynnwys canllawiau gofal iechyd ac integreiddio ag anghenion unigolion a phrofiad personol/proffesiynol i reoli'n effeithiol yn unol â chanllawiau clinigol a thystiolaeth o arferion gorau
Cyfrannwch yn gadarnhaol at ddatblygiad ymchwil foesegol yn y lleoliad gofal iechyd gyda'r gallu i werthuso cwestiynau ymchwil, methodolegau a chanfyddiadau ymchwil a'u cynnwys mewn ymarfer proffesiynol.
Ewch ati i ymgymryd â rolau ymarferwyr, gweithredwyr a'r sawl sy'n atgyfeirio o fewn IR(ME)R (2017 neu ddiwygiadau dilynol) fel sy'n ofynnol mewn ymarfer proffesiynol.
Ymarferwch fel gweithiwr proffesiynol awtonomaidd sy'n rhoi ei ddyfarniadau proffesiynol ei hun ar waith o fewn cwmpas yr ymarfer yn unol â Safonau Ymddygiad, Perfformiad a Moeseg (2016) a Hyfedredd (2013) y Cyngor Proffesiynau Iechyd a Gofal (HCPC).
Ceisiwch ddeall effaith diwylliant, cydraddoldeb ac amrywiaeth ar ymarfer a sicrhewch fod gofal sy'n canolbwyntio ar y claf yn cael ei ddarparu mewn modd anwahaniaethol.
Gweithiwch yn effeithiol gyda phob aelod o'r tîm Radioleg (Rhyngbroffesiynol) yn ogystal â gweithwyr gofal iechyd proffesiynol eraill (ffiniau trawsbroffesiynol).
Gwnewch gais i gofrestru fel Radiograffydd Diagnostig gyda'r HCPC.
Arddangoswch ystod eang o sgiliau cyfathrebu datblygedig ac effeithiol iawn, gan gynnwys ar lafar, yn weledol ac yn ysgrifenedig, gan ddefnyddio dull beirniadol i addasu'r sgiliau hyn er mwyn sicrhau dull cydweithredol o roi gwybodaeth i ystod amrywiol o gynulleidfaoedd, a chael gwybodaeth ganddynt.
Defnyddiwch sgiliau meddwl a rhesymu yn feirniadol wrth gymhwyso gweithgareddau proffesiynol.
Ar y cyd â gofynion HCPC, cymerwch gyfrifoldeb am ddysgu gydol oes eich hun o fewn fframwaith Datblygiad Proffesiynol Parhaus (DPP).
Ar ôl cwblhau'r rhaglen hon yn llwyddiannus byddwch yn gymwys i gofrestru fel radiograffydd diagnostig gyda'r HCPC. Yn 2019, roedd 100%* o raddedigion yn gyflogedig neu'n ymgymryd ag astudiaeth bellach ymhen chwe mis ar ôl graddio (*UNISTATS 2019).
'Fel radiograffydd arolygol, rwy'n gweld bod graddedigion radiograffeg o Brifysgol Caerdydd o safon uchel iawn. Mae gan raddedigion sgiliau clinigol rhagorol a dealltwriaeth glir o'r proffesiynoldeb sy'n ofynnol yn amgylchedd yr ysbyty. Mae gan raddedigion werthoedd sy'n debyg iawn i rai Bwrdd Iechyd Prifysgol Caerdydd a'r Fro, gan eu galluogi i ddarparu gofal o safon i gleifion. Mae sgiliau clinigol rhagorol yn golygu eu bod yn gallu delio â'u cyfnod sefydlu fel a radiograffydd cymwys yn gwbl ddidrafferth'.
(Radiograffydd Uwch-arolygu, CVUHB, 2018)
Bydd myfyrwyr cyflawni'r gwaith dysgu ar leoliad clinigol sy'n ofynnol ym mhob un o'r tair blynedd academaidd gydag isafswm o 1460 o oriau presenoldeb sydd eu hangen gan bob myfyriwr, a chaiff ei fonitro trwy eich cofnodion proffesiynoldeb clinigol. Caiff lleoliadau clinigol eu cynnal mewn o leiaf 3 sefydliad ar draws De a Gorllewin Cymru. Mae hyd lleoliadau yn amrywio yn dibynnu ar lefel yr astudiaeth. Mae hyn yn caniatáu digon o gyfle i fyfyrwyr ddatblygu'r sgiliau gofynnol ond mae hefyd yn cynnig rhywfaint o hyblygrwydd pe bai angen iddynt ad-dalu oriau.
Ym mlynyddoedd 2 a 3 y rhaglen, caiff myfyrwyr y cyfle i ymgymryd â lleoliadau dewisol dramor, os byddent yn dymuno gwneud hynny, er mwyn datblygu eu gwybodaeth a'u dealltwriaeth o ymarfer radiograffeg yn rhyngwladol. Caiff y lleoliadau hyn trafod a'u trefnu gan y myfyriwr unigol gyda chymorth a chyngor gan staff perthnasol y brifysgol. Bydd pob lleoliad yn rhwym wrth brosesau Asesu Risg Lleoliad y Brifysgol.